Slabosť a bolesti s liekmi na vysoký krvný tlak: Môže byť potrebné zmeniť dávkovanie?
Dobrý deň chcel by som sa spýtať beriem lieky na vysoký krvný tlak isoptin 80mg ráno aj večer a ebrantil 30mg 3krat denne a mávam také dni že sa cítim na odpadnutie.moze to byť tým že sú slabé lieky?mávam aj bolesti medzi lopatkami ktoré vestreluju do hrude.dakujem
Dobrý deň,
ďakujeme za Vašu otázku.
Pocit slabosti môže mať rôzne príčiny. Okrem nedostatočného účinku liečby vysokého krvného tlaku sa môže jednať napríklad aj o dôsledok výrazného poklesu krvného tlaku. Žiaľ, v našej kompetencii nie je možné zhodnotiť efektivitu liečby krvného tlaku. Pri výskyte slabosi je potrebné zmonitorovať jeho hodnoty, aby ste vedeli vyhodnotiť, či sa jedná o nedostatočný účinok, zosilnený účinok liečby, alebo sa môže jednať o inú vyvolávajúcu príčinu.
Uvedené príznaky môžu okrem kardiologických ťažkostí signalizovať napríklad problémy s chrbticou, zvýšené napätie, stres, úzkosť a iné. Na určenie presnej príčiny je potrebné čo najskôr podstúpiť komplexné lekárske vyšetrenie, aby sa vylúčili vážnejšie možné príčiny, a na základe toho môže lekár rozhodnúť o ďalšom liečebnom postupe.
Prajem pevné zdravie.
S pozdravom
PharmDr. Veronika Kiabová